ועדת הכלכלה, כנסת 18, פרוטוקול מספר 890, 2012-06-18 11:00

חמד עמאר: בוקר טוב לכולם.

חמד עמאר: אני פותח את ישיבת ועדת הכלכלה בנושא סגירת סניף אגד בנהרייה.

חמד עמאר: אני מקיים את הדיון לאחר שישבתי עם מספר נהגים מסניף נהרייה שהעלו בפניי את בעיית סגירת הסניף ולמה הסגירה יכולה לגרום.

חמד עמאר: היא יכולה לגרום לפיטורים של הרבה עובדים, במיוחד חבר'ה מהמגזר הדרוזי המהווים את רוב העובדים בסניף נהרייה.

חמד עמאר: לאחר שקראתי את החומר התברר לי שבאחד הסעיפים מופיע נושא סגירת סניף נהרייה, ובהסכם עם הממשלה אשכולות נהרייה וקריית שמונה עירוני שגם אותם התכוונה הממשלה להוציא למכרז יישארו באגודה כפיצוי בגין פיטוריה של קבוצת אגד על השתתפותה במכרז המטרונית בחיפה.

חמד עמאר: אני מתפלא למה הוחלט עכשיו על-ידי הוועד, על-ידי ההנהלה ויושב-ראש אגד, לסגור דווקא את הסניף שדיברו עליו בהסכם שלא סוגרים אותו.

חמד עמאר: אני רוצה לבדוק האם זה משיקולים אישיים בגלל שהיושב-ראש הוא דרומי - סליחה שאני מעלה את הנושא – או שסגירת הסניף היא משיקולים מקצועיים וענייניים.

חמד עמאר: אנחנו יודעים שהסגירה תגרום להרבה פיטורים שם.

חמד עמאר: יש שם גם עובדים שהם מעל גיל 50 והשאלה היא מה יהיה איתם בהמשך.

חמד עמאר: לכן, קודם כל, אני רוצה לשמוע את נציג העובדים.

חמד עמאר: לאחר מכן אני רוצה לשמוע את נציג משרד התחבורה שייתן דעתו על ההסכם שהיה עם קבוצת אגד.

חמד עמאר: אני רוצה לשמוע גם את נציג האוצר, ובסוף נשמע את נציג הנהלת אגד.

חמד עמאר: נציג העובדים, תציג את עצמך ואת התפקיד.

אימן סעב: אני סעב אימן מסניף נהרייה.

אימן סעב: התפקיד שלי הוא פקח תנועה בסניף.

אימן סעב: אני עובד באגד בערך 15 שנה, כשחמש שנים עבדתי פה בירושלים.

אימן סעב: קרה לי פה מקרה טרגי, היה לי פיגוע כאשר מחבל התאבד בתוך האוטובוס ושכבתי חודשים בבית.

אימן סעב: לאחר המקרה חזרתי לבית, לסניף נהרייה, על מנת שאוכל להשתקם ולבנות את ביתי.

אימן סעב: באותו זמן גם התחתנתי.

אימן סעב: הסניף קרוב מאוד לבית, זוהי נסיעה של בערך עשר דקות.

אימן סעב: התקבלה באגד החלטה וכאנשי אגד אנחנו מכבדים מאוד את ההחלטות של אגד.

אימן סעב: אנחנו מכבדים כל החלטה שהתקבלה ברוב, והולכים לפי החלטות אגד.

אימן סעב: אבל ההחלטה הזאת שבאה פוגעת בעדה הדרוזית ישירות כי סניף נהרייה בנוי ברובו על העדה הדרוזית.

חמד עמאר: כמה נהגים כלליים יש באגד וכמה מתוכם דרוזים?

אימן סעב: בערך 100 ומשהו עובדים, ואנחנו כמעט 40-50 עובדים.

חמד עמאר: 50%.

אימן סעב: ההפרטה של סניף נהרייה באופן כללי תביא לכך שנצטרך לנסוע כל יום למקום עבודה אחר שהוא מרוחק יותר מהבית.

אימן סעב: אנחנו לא יודעים איפה בדיוק יהיה מקום העבודה, האם בחיפה או בקריות או רחוק קצת.

אימן סעב: הלוך חזור זה בערך ארבע שעות נסיעה.

אימן סעב: חצי יום עבודה זה רק נסיעות.

אימן סעב: יש לי שלושה אחים באגד, ואבא שלי עבד 40 שנה בסניף, מאז שהקימו את אגד.

אימן סעב: אם יוציאו את כולנו ביחד למקום אחר זה יביא לכך שיהיה לנו קושי להעביר את הבתים שלנו.

אימן סעב: אין אפשרות להעביר את הבתים שלנו.

אימן סעב: אחרי שהשתקמנו ובנינו בתים אין אפשרות לבוא ולהגיד לי לעבור ולגור במקום שהוא לא מתאים למנטאליות שלנו, זה בלתי אפשרי.

אימן סעב: אני גרתי חמש שנים בירושלים מפני שהייתי חייב לעבוד.

אימן סעב: בתור בחור צעיר לא נשוי עבדתי.

אימן סעב: אבל לאחר שקרה לי המקרה הייתי חייב לחזור כי לא יכולתי להמשיך לעבוד, היה לי קושי להמשיך לעבוד פה בגלל הנסיבות הלא נעימות.

אימן סעב: כשאני נזכר במקרה הזה זה נותן לי הרגשה לא כל כך טובה.

חמד עמאר: תודה רבה.

זבן איהאב: שמי זבן איהאב.

זבן איהאב: עבדתי עשר שנים בירושלים.

זבן איהאב: אני סגן אלוף במילואים.

זבן איהאב: נפגשנו בעניין הזה עם כבוד שר התחבורה ישראל כץ כמה פעמים בקריית שמונה ובחיפה.

זבן איהאב: הוא אמר: זה לא עניין שלי, זה עניין פנימי של אגד.

זבן איהאב: זה נכון שזה עניין פנימי של אגד.

זבן איהאב: נעזוב את העניין של ההסכם.

זבן איהאב: שר התחבורה הטיל וטו על הקטע של קריית שמונה שהוא לא יופרט, הוא הוציא אותו מכל העניין של ההפרטה.

זבן איהאב: הוא הטיל וטו שהוא לא נכנס למכרז, והוא הכניס את העניין של נהרייה.

זבן איהאב: עם כל הכבוד לשר התחבורה, אני עבדתי עשר שנים בירושלים, וכך גם הרבה כמוני פה.

זבן איהאב: זה גם לא 50 נהגים, זה יותר.

זבן איהאב: זה 75 נהגים.

זבן איהאב: אני לא יכול להעתיק את הבית שלי לחיפה ולנסוע עכשיו.

זבן איהאב: כששאלתי את שר התחבורה הוא אומר לי: זה לא בעיה שלי, תעבור לחברה השנייה.

זבן איהאב: אני חבר באגד כמעט 15 שנה, בתור מה אני אעבוד בחברה השנייה?

זבן איהאב: האם על הסכם על חוזה, עובד קבלן?

זבן איהאב: לדעתי, זה פוגע.

זבן איהאב: יוציאו אותנו מהבית שלנו, יביאו נהגים מוואדי-ערה, סליחה על הביטוי, וישכירו להם דירה בנהרייה.

זבן איהאב: הם יעבדו, ילכו הביתה בסוף השבוע, ואנחנו נישאר בלי עבודה.

זבן איהאב: אני מבקש.

זבן איהאב: לא קיבלנו את הנימוקים של משרד התחבורה.

זבן איהאב: אגד - אין לנו בעיה.

זבן איהאב: אנחנו פריפריה ואזור הדרום גם הוא פריפריה.

זבן איהאב: אני לא חושב שגם הם צריכים להיפגע.

זבן איהאב: נהרייה הוא אחוז אחד מתוך כל 7% של ההפרטה.

זבן איהאב: העדה תורמת את חלקה בכל המצבים וצריך שזה לא יזיק לעדה.

זבן איהאב: קצת התחשבות בחבר'ה.

זבן איהאב: אומנם מדובר ב-75 או 80 נהגים, אבל זה לא נמדד ב-80 נהגים.

זבן איהאב: זה 80 משפחות וזה הרבה אנשים.

זבן איהאב: לדעתי, התחשבות שכזאת תציל פה את החבר'ה.

זבן איהאב: כמו שהטילו וטו על קריית שמונה אני לא חושב שתהיה איזושהי בעיה להטיל וטו גם על נהרייה באחוז אחד, או מקסימום לדחות את זה ל-2020 עם ההפרטה הכללית של כל הקווים.

זבן איהאב: זה ייתן לנו לפחות מרווח נשימה.

זבן איהאב: תודה.

חמד עמאר: תודה רבה.

חמד עמאר: גבי, נציג משרד התחבורה, בהסכם כתוב שנהרייה וקריית שמונה מחוץ להפרטה בגלל ההסכם שהיה לכם עם אגד.

חמד עמאר: מה השתנה מאז שגרם לכך שהוחלט לבוא ולהפריט את נהרייה ולא להפריט את באר-שבע?

גבי נבון: אנחנו לא החלטנו לגבי אגד איזה קווים הולכים להפריט להם ומה אנחנו הולכים לקחת מאגד.

חמד עמאר: אבל זה כתוב בהסכם.

חמד עמאר: האם על ההסכם לא חתומה עליו הממשלה?

גבי נבון: כן, כן.

גבי נבון: אני אסביר.

גבי נבון: בכל אשכול קווים שאנחנו הולכים להוציא להפרטה, לתחרות, אנחנו יושבים במשא-ומתן עם הנהלת אגד ועם כל האנשים הרלוונטיים באגד.

גבי נבון: זה משא-ומתן מאוד מאוד ארוך.

גבי נבון: כל מה שאגד נותנת אנחנו לוקחים, ובלבד שזה יהיה איזשהו אשכול שיש לו איזשהו היגיון תחבורתי כדי להוציא אותו למכרז.

גבי נבון: בנוסף לישיבה הזאת שאנחנו יושבים פה, ואני מאוד מתפלא למה כי הנושא הזה כבר נדון בבג"ץ שהגישו נהגי אזור הצפון של אגד.

גבי נבון: בג"ץ דחה את העתירה הזאת.

גבי נבון: אני חושב שכל הטענות האלה כבר נדונו בבג"ץ והבג"ץ הזה כבר נבחן.

גבי נבון: דבר נוסף – לגבי העסקת הנהגים.

גבי נבון: אני לא יודע אם מישהו פה כבר מכתב פיטורין, כן או לא.

קריאות: כי ההפרטה עוד לא יצאה לפועל.

קריאות: אנחנו לא ישנים בלילה.

גבי נבון: קודם כל, כל המכרזים הם כבר באוויר.

גבי נבון: היה מכרזPQ שבו פרסמנו את כל המכרזים שאנחנו הולכים לפרסם עד 2015 וגם המכרז הזה כבר נמצא באוויר.

גבי נבון: או ט וטו אנחנו יוצאים במכרז לחברות שהגיעו ב-PQ בשלב הראשון.

גבי נבון: לגבי העסקת הנהגים – משרד התחבורה מחפש נהגים.

גבי נבון: בכל אשכול שאנחנו מפריטים דווקא אנחנו מאוד מאוד נשמח לעזור לכל מי שחושב שהוא לא יישאר באגד.

גבי נבון: כמו שאתם ציינתם, אם האשכול הזה יוצא מאגד אז הוא עובר למפעיל אחר.

גבי נבון: אותו מפעיל פועל באזור אז אני לא מבין מה העניין שמגיעים למקום העבודה אחרי ארבע שעות - אני לא בטוח.

גבי נבון: מי שירצה לעבוד אני חושב שמקומו מובטח.

גבי נבון: גם היום אנחנו מחפשים נהגים בכל מקום ונשמח לקבל אותם.

חמד עמאר: האם משרד התחבורה מעסיק נהגים?

חמד עמאר: לא ידעתי שהוא מעסיק.

גבי נבון: לא, לא מעסיק.

גבי נבון: אבל אנחנו עוזרים למפעילים.

חמד עמאר: אתה אומר לי שמשרד התחבורה מחפש נהגים, ואת זה אני לא יכול - - -.

חמד עמאר: אני בעצמי עבדתי במשרד התחבורה.

גבי נבון: לא משרד התחבורה.

גבי נבון: סליחה, אתה צודק.

גבי נבון: מפעילי התחבורה הציבורית באשר הם, כל 17 החברות שנמצאות בשוק, היום מחפשים נהגים.

גבי נבון: שכר הנהגים עלה משמעותית גם במכרזים.

קריאה: מה זה קשור?

קריאה: אני חבר באגד 15 שנה.

חמד עמאר: סליחה, כל מי שרוצה לדבר מבקש אישור ואז אני נותן לו.

חמד עמאר: אני יודע שאתם קצת מתרגשים מכל הנושא, אבל בואו נשמור על הדיון.

קריאה: כי הוא לא בקלחת הזאת.

קריאה: הוא לא נוסע ארבע שעות.

גבי נבון: אני לא נמצא בארגון להגיד לו שיפטר אותך או לא יפטר אותך בכלל, אני מצטער לומר את זה.

גבי נבון: בכל מקרה הענף מחפש נהגים וגם משלם טוב לנהגים.

חמד עמאר: הרי אני גם צפוני ואני יודע מה עברנו בכל המלחמות שהיו לנו וגם במהלך כל המצב הביטחוני שהיה בצפון, גם במלחמת לבנון השנייה.

חמד עמאר: נהגי אגד הם אלה שהיו בקו האש הראשון, אף אחד אחר לא.

חמד עמאר: לא החברות הפרטיות, לא חברות אחרות.

חמד עמאר: בגלל ששקט עכשיו בצפון לבוא ולקחת את קו נהרייה ולהגיד: אני מפריט אותו, וזאת כשאנחנו לא יודעים מה יקרה בעתיד?

חמד עמאר: אני לא יודע אם נהג שיבוא מאיזשהו מקום, ואני לא רוצה להזכיר, יהיה בשעת הצורך והאם אני אמצא אותו במקום בו אני צריך אותו, או שהוא יתפוס את הרגליים ויעזוב אותי ויגיד לי: אתה תסתדר, אנחנו לא בעסק.

חמד עמאר: אנחנו כבר ניסינו אותם בכל מלחמות ישראל.

חמד עמאר: בכל המצב הביטחוני הקשה בצפון הם עמדו, עבדו, נשארו במקום.

חמד עמאר: אלו אנשים שעושים את העבודה בצורה הכי טובה שיש.

חמד עמאר: למה לקחת את הקו הזה שנמצא במקום הרגיש הזה ולהגיד: אני רוצה להפריט את הקו הזה?

חמד עמאר: אני חושב שגם למשרד התחבורה כשהוא בא ואמר שהוא לא מפריט את קריית שמונה היה שיקול, גם שיקול ביטחוני וגם שיקול תעסוקתי לאנשים בקריית שמונה.

חמד עמאר: איזה שיקול הופעל כאן מבחינת

חמד עמאר: כם לבוא ולהגיד שאת נהרייה מפריטים?

חמד עמאר: אתה יודע, הם דיברו על המנטאליות.

חמד עמאר: אני לא יכול לקחת היום משפחה, רוב המשפחות הדרוזיות גרות בתוך הכפרים הדרוזים.

חמד עמאר: התושבים הדרוזים לא יוצאים מהכפרים שלהם, הם לא לוקחים את המשפחה ועוברים לחיפה כאילו זה דבר שהוא מובן מאליו.

חמד עמאר: אצל העדה הדרוזית זה לא מובן מאליו.

חמד עמאר: אני חושב שצריך להתחשב במקרה המיוחד והספציפי הזה, ולא לבוא ולהגיד: אנחנו מפריטים, חברות אחרות מחפשות.

חמד עמאר: אני עובד במקום 15 שנים, האם אני רוצה לחפש מקום אחר?

חמד עמאר: אני רוצה להישאר במקום שבו עבדתי ואליו אני רגיל.

חמד עמאר: אני חושב שזה לא תשובה: משרד התחבורה מחפש עובדים.

חמד עמאר: זה לא התפקיד שלכם.

קריאה: הם תומכים בחברות הפרטיות, זה משהו שהוא מאוד ברור.

מורן מזור: מורן מזור, נציג האוצר.

מורן מזור: אני לא רוצה להתפרץ לדבריו של גבי ממשרד התחבורה.

מורן מזור: קודם כל, חשוב להבין את הסכם התחרות באיזשהו קונטקסט שראוי להזכיר אותו פה.

מורן מזור: הסכם התחרות כמובן לא נועד לפגוע באף חבר אגד, אלא לשפר את מצב התחבורה הציבורית בארץ.

מורן מזור: כידוע לכולם, לפני יותר מעשור התחבורה הציבורית היתה מורכבת משניים-שלושה מפעילים, שני מפעילים גדולים שהיוו את תשתית התחבורה הציבורית בארץ באופן מוחלט: אגד ודן.

מורן מזור: הסכם התחרות בא להוציא חלקים מהפעילות של אגד לתחרות ולשפר את התחבורה הציבורית.

מורן מזור: אשכולות שיצאו למכרזים שיפרו באופן כללי את מצב התחבורה הציבורית בארץ לאורך העשור הזה.

מורן מזור: צריך לומר כי אגד בהסכם התחרות גם קיבלה תשלום על זה.

מורן מזור: זאת אומרת, היא קיבלה סיוע מהממשלה בגובה X מיליונים של שקלים בכל הסכם תחרות.

מורן מזור: היו שני הסכמי תחרות מאז שהתחלנו להוציא אשכולות לתחרות.

מורן מזור: אגד מקבלת סיוע.

מורן מזור: הסיוע הזה בחלקו צריך להינתן לשינוי ארגוני כזה או אחר שאגד מבצעת.

מורן מזור: חשוב להסביר.

מורן מזור: תהליך המשא-ומתן שנעשה עם אגד לא כלל בתוכו איזשהו וטו מצד הממשלה או איזושהי עמדה לגבי איזה אשכול יצא לתחרות, ובלבד שיצאו אשכולות שיש בהם היגיון תחבורתי.

מורן מזור: כן היה משא-ומתן על היקף הקווים שיצאו לתחרות.

מורן מזור: צריך גם להזכיר שבמהלך המשא-ומתן הממשלה ערכה פשרה יחד עם אגד, ומהיקף של כ-25% ירדה ל-17%, באזור הזה.

מורן מזור: זה היקף הפעילות של אגד שיצא לתחרות.

גבי נבון: רק לציין שבאזור הדרום כמעט לא יצא, כמעט.

מורן מזור: נכון.

מורן מזור: חשוב להסביר שאנחנו לא התערבנו בהחלטה של אגד איזה אשכול להוציא, ובלבד שתהיה בו איזשהו היגיון תחבורתי.

חמד עמאר: האם אתה אומר שסעיף 4 שמופיע בהסכם לא קיים היום?

מורן מזור: סעיף 4 – אתה מתכוון למה שכתוב שם לגבי המטרונית.

מורן מזור: אני לא מכיר את הסעיף הזה.

חמד עמאר: אשכולות נהרייה וקריית שמונה עירוני שגם אותם התכוונה הממשלה להוציא למכרז יישארו באגודה פיצוי בגין ויתורה של קבוצת אגד על השתתפותה במכרז של המטרונית בחיפה.

רן שדמי: אין סעיף כזה בהסכם.

מורן מזור: זה לא ההסכם.

חמד עמאר: האם יש לכם את ההסכם המקורי?

רן שדמי: אין עלינו.

רן שדמי: אין סעיף כזה בהסכם.

רן שדמי: מה שיש בהסכם שקשור לאשכול הצפוני – בעצם ניתנה לאגד.

רן שדמי: אחרי שכבר סוכמו הקווים אגד יכול היה להחליט האם הוא מוציא פעילות בהיקף של כ-2% מאזור הדרומי או מאזור הצפון.

רן שדמי: הוא היה צריך להודיע למשרד התחבורה עד ינואר 2011, למיטב זכרוני.

חמד עמאר: יש עוד סעיף כזה על מה שאתה מדבר: אשכול דרומה נגב – לאגודה שמורה הזכות בתוך שנה להחליף אשכול זה באשכול שמשקלו שווה.

חמד עמאר: זה בסעיף 3.

חמד עמאר: אבל בסעיף 4 יש את - - -

רן שדמי: אני לא מכיר סעיף - - -

מורן מזור: זה לא ההסכם.

מורן מזור: אין פה את הצדדים, זה לא ההסכם.

רן שדמי: אתה מסתכל אולי על דף שאגד הפיצה.

גבי נבון: זה לא זה.

גבי נבון: זה כנראה אחת מהטיוטות שרצו בן הצדדים, אני לא יודע מה זה.

גבי נבון: זה לא ההסכם, הסכם זה חתום משני הצדדים בכל דף ובכל עמוד.

חמד עמאר: האם אני יכול לקבל את ההסכם המקורי?

גבי נבון: בוודאי, למה לא?

חמד עמאר: אני מבקש לרשום שיעבירו לנו, לוועדת הכלכלה, את ההסכם.

חמד עמאר: אחד הדברים שאני רוצה לקבל כאן כוועדה זה את ההסכם, להעביר לוועדת הכלכלה בהקדם, תוך שבוע, את ההסכם.

חמד עמאר: תרשום את זה אצלך שאנחנו נקבל את זה בוועדת הכלכלה בבקשה.

מורן מזור: חשוב להגיד, לא היה שום שיקול שנועד להפלות.

מורן מזור: זה בטח לא היה אחד מהשיקולים.

מורן מזור: הבחירה ניתנה לאגד.

מורן מזור: זה עניין פנימי של אגד, חשוב להגיד.

מורן מזור: הוא גם התנהל עד כה בתוך אגד.

מורן מזור: כלומר, זה שזה יצא עכשיו זה - - -

חמד עמאר: אני העליתי את כל הנושא הביטחוני ואת כל הרגישות הביטחונית בצפון.

חמד עמאר: אני חושב שמשרד התחבורה צריך לתת דעה בנושא.

חמד עמאר: האם ניסו את החברות הפרטיות במצבים שכאלה?

חמד עמאר: איך זה אמור לעבוד?

חמד עמאר: הרי למשרד התחבורה יש תפקיד חשוב מעבר לזה שרוצים להפריט ורוצים להוציא את זה לשוק כמה שיותר מהר ושתהיה תחרות.

חמד עמאר: האם הנושא הביטחוני נשקל בכלל בתוך ההסכם ובתוך כל המשא-ומתן?

חמד עמאר: האם זה נלקח בחשבון או שהנושא הזה לא נלקח בכלל בחשבון?

גבי נבון: לא ברורה השאלה כי אני לא לוקח שום נושא ביטחוני.

גבי נבון: כאנשי מקצוע אנחנו לוקחים - - -

חמד עמאר: כן, אבל אנחנו חיים בתוך המדינה שלנו, אנחנו מכירים את הנושא.

גבי נבון: יש גם קבוצות אחרות שעובדות בצפון ולכן אני לא מבין מה השאלה.

גבי נבון: יש את קונקס ויש את נתיב אקספרס בצפון והם עובדים ונותנים.

קריאה: לא צריך לתת להם.

קריאה: תשאיר את זה האחוז הזה לפריפריה.

גבי נבון: אנחנו קיבלנו רשימת קווים מאגד שהם ביקשו את הקווים להוציא למכרז, ואנחנו בנינו את המכרז על סמך הקווים שקיבלנו מאגד ועל-ידי זה בנינו את האשכול הצפוני, האשכול הגדול, שכבר נכלל במכרז ה-PQ שהממשלה הוציאה, הוא כלול במכרז.

גבי נבון: המכרז הזה עומד להתפרסם ממש בימים הקרובים.

גבי נבון: שוב, אני אומר עוד הפעם על הבג"ץ שהיה והבג"ץ דחה את העתירה הזאת.

קריאה: לעצור את התהליך הזה.

קריאה: תעשו טובה, משרד התחבורה.

חמד עמאר: אבל למה אגד צריכה לקבוע איזה קווים יוצאים למכרז ואיזה לא?

מורן מזור: זה לא אגד קבע, זה נקבע בתהליך משא-ומתן.

מורן מזור: אגד קבע בסוף איזה אשכולות יש בהם מבחינתה.

זבן איהאב: אבל אגד קבעה בתנאי של אישור משר התחבורה על וטו על קריית שמונה.

זבן איהאב: אני אגיד לך מה זה הווטו.

זבן איהאב: אנחנו דיברנו עם שר התחבורה, היינו אצלו בבית.

זבן איהאב: הוא דיבר עם מנהל המשרד שקוראים לו אלכס לנגר.

זבן איהאב: הוא אמר לו: אני אמרתי נהרייה וקריית שמונה לא יצאו להפרטה.

זבן איהאב: זה מצולם וזה מתועד.

זבן איהאב: אז הוא אמר לו: קריית שמונה יש וטו, נהרייה יש איזה בעיות.

זבן איהאב: זה גם פורסם בחדשות.

זבן איהאב: עם כל הכבוד, אנחנו אחוז קטן.

גבי נבון: אם אני אוציא את קריית שמונה אחרי זה יבואו נהגי קריית שמונה יבוא ויגידו: תשמע, אנחנו - - -

זבן איהאב: עם כל הכבוד לאוצר, אני לא דיברתי על כסף, לא דיברתי על כלום.

זבן איהאב: אני לא נכנס לעניינים של האוצר.

זבן איהאב: יש את האגודה, נציגים של האוצר, של אגד ומשרד האוצר.

זבן איהאב: אני דיברתי על העניין הזה שאנחנו אחוז קטן.

זבן איהאב: רמת האבטלה בעדה הולכת והיא כל הזמן יורדת למטה.

זבן איהאב: מה הבעיה לעזור לעדה?

זבן איהאב: אנחנו משרתים, אנחנו נותנים את כל חלקנו כמו כל אזרח במדינה שנותן את מה שהוא יכול לתת.

זבן איהאב: למה לדפוק אותנו?

זבן איהאב: הרי אתם יודעים שבאשכול הזה יושבים חבר'ה מהעדה הדרוזית שכולם משרתים בצבא.

זבן איהאב: כולם אחרי צבא ובסוף דופקים אותם.

זבן איהאב: מביאים נהג מוואדי-ערה, עם כל הכבוד לקונקס, עם כל הכבוד לנתיב אקספרס.

זבן איהאב: במלחמה בצפת הם הוכיחו שהם סגרו.

קריאות: אני נפגעתי במלחמה - - -

חמד עמאר: אני יודע שאתם מדברים מתוך רגשות.

חמד עמאר: אני רוצה לשמוע את נציג מזכירות אגד.

ארז אלחנן: קודם כל, כל נושא התחרות בתחבורה הציבורית נכפה עלינו הר כגיגית.

ארז אלחנן: לא רצינו אותו, אנחנו לא רוצים אותו.

ארז אלחנן: אנחנו לא חושבים שזה מועיל לתחבורה הציבורית, בניגוד לדעתו המכובדת של איש האוצר פה.

ארז אלחנן: אנחנו חושבים שהשיפור שיש בתחבורה הציבורית, ונכון יש יותר משתמשים בתחבורה הציבורית בשנים האחרונות, לא נובע מהתחרות.

ארז אלחנן: זה נובע מהשקט במדינת ישראל.

ארז אלחנן: כשהיו פיגועים היו יכולים להביא גם את גרייהאונד מארצות-הברית ואנשים לא עלו על אוטובוסים.

ארז אלחנן: ברגע שהאזור נרגע אנשים נוסעים.

ארז אלחנן: כשהיתה עלייה במספר הנוסעים אז זה גם באגד.

ארז אלחנן: באגד יש עלייה במספר הנוסעים בשנים האחרונות תודה לאל, ואני מקווה שכך יימשך.

ארז אלחנן: ציין פה ידידינו גבי נבון שבאזור הדרום לא נגעו.

ארז אלחנן: הוא רק שכח לציין שבאזור הדרום חוסל סניף ערד.

גבי נבון: מה זה "לא נגעו"?

גבי נבון: כן, כל אזור הדרום בחוץ.

גבי נבון: הפוך אמרתי.

ארז אלחנן: הפוך?

ארז אלחנן: אז אולי לא הבנתי אותך טוב.

ארז אלחנן: הבנתי, שמעתי שאתה אומר - - -

גבי נבון: אזור הדרום כמעט כולו מופרט.

ארז אלחנן: אין בדרום כבר כמעט כלום, הכול זה כבר שאריות של סניפים.

ארז אלחנן: הפגיעה היא קשה והתחרות למי שלא יודע, היא תחרות על מי מצליח להנגיש נהגים בתור עבדים.

ארז אלחנן: היום אין ברירה כי לא באים נהגים לענף הזה אז מציינים שהשכר עלה.

ארז אלחנן: אין תנאים סוציאליים.

ארז אלחנן: בחברות האלה מהרגע להרגע אומרים לו: עוף לי מהעיניים.

ארז אלחנן: אין לו כלום.

ארז אלחנן: הוא נחשב לאסקופה נדרסת, ואני מדבר עם נציגי החברות האלה.

קריאות: - - - כמה נהגים מנתיב אקספרס שזורקים אותם כמו, תסלחי לי - - -

חמד עמאר: אני מבקש שאף אחד לא יקטע אותו עכשיו.

חמד עמאר: גם כאן צריך לרשום פרוטוקול.

חמד עמאר: אם כולם מדברים ביחד אף אחד לא יבין.

מורן מזור: כדאי לדייק, כדאי לדייק.

חמד עמאר: אתה רוצה להגיד שהאוצר עוקב אם העובדים מקבלים תנאים?

מורן מזור: התשובה היא כן, זה קבוע בתנאי המכרז.

חמד עמאר: אני ישבתי עם נהגים בחברות אחרות ואמרו לי ודיברו איתי על התנאים.

חמד עמאר: זה בתנאי המכרז אבל אני לא יודע מי עוקב אחרי זה.

חמד עמאר: אתה הולך ובודק כאוצר אם מקבלים את התנאים או לא מקבלים את התנאים?

מורן מזור: יש מעקב.

גבי נבון: יש מעקב, מקבלים דוחות.

חמד עמאר: אני בשבוע שעבר ישבתי עם נהגים מחברות אחרות, ואני לא רוצה להזכיר, ודיברו איתי על הבעיה הזאת של התנאים.

חמד עמאר: למה הם רוצים להישאר באגד?

חמד עמאר: כי אגד נותנת את התנאים.

חמד עמאר: זה מה שאני מבין מהנהגים כאן, ולכן הם לא רוצים לעבור לחברות אחרות.

קריאה: אי-אפשר, לא יכולים לעבור כי אנחנו חברים.

ארז אלחנן: למעשה, זה מהות התחרות.

ארז אלחנן: אבל כפי שאמרתי, נכפה עלינו הר כגיגית.

ארז אלחנן: אף אחד באגד לא רצה את זה.

ארז אלחנן: ציין פה נציג האוצר שנתנו לנו המון כסף, הוא רק שכח לציין שמי שהקים את התחבורה הציבורית במדינת ישראל הרבה לפני שקמה המדינה היתה אגד, החל מ-1933 כאגד ועוד לפני זה ככל מיני חברות קטנות שהתאגדו לתוך אותו אגד.

ארז אלחנן: כל מקום אחר שהפריטו, ואם אנחנו מדברים כעת על פינוי בתים, משרד האוצר ישלם הרבה יותר ממה ששילם לאגד על כל הקווים האלה ועל כל הסניפים האלה.

ארז אלחנן: אם ציינו פה את מה שיקרה בזמן חירום אז לא צריך לנחש.

ארז אלחנן: היתה מלחמת לבנון השנייה.

ארז אלחנן: יושבים פה חבר'ה מנהרייה.

ארז אלחנן: הם יספרו לך איפה היו הנהגים של החברות האחרות.

ארז אלחנן: הסניפים שלהם נסגרו, נסגרו על מנעול ובריח.

ארז אלחנן: לא היה שם שירות, לא היה שירות.

ארז אלחנן: השירות המשיך להינתן על-ידי אגד בקווים שלה.

ארז אלחנן: בחברות האחרות לא ניתן שירות, לפחות בחלק מהימים של המלחמה הזאת.

גבי נבון: אני פשוט לא מבין למה מערבים פה בכלל את זמן החירום.

גבי נבון: בשעת חירום יש משק לשעת חירום ובמשק לשעת חירום יש גם את התחבורה הציבורית על-ידי כל החברות.

ארז אלחנן: גבי, העלו את זה ואני פשוט משיב לנקודה הזאת.

חמד עמאר: מה השיקול של מזכירות אגד להחליט להשאיר את באר-שבע ולסגור את נהרייה?

חמד עמאר: האם ידוע לך על סעיף 4 שאני הקראתי כשמשרד התחבורה אמר שהוא לא מכיר את הסעיף הזה?

ארז אלחנן: קודם כל, היה כזה דבר.

ארז אלחנן: זה לא חלק מההסכם.

ארז אלחנן: אני גם אמרתי לך את זה קודם, זה לא חלק מההסכם.

ארז אלחנן: זה היה במסגרת דיונים שקדמו להסכם.

ארז אלחנן: ניתנה לאגד אופציה להחליט בין אשכול באר-שבע לבין אשכול נהרייה.

ארז אלחנן: זו היתה האפשרות, הכניסו אותנו לתוך סד.

חמד עמאר: האם זה כתוב בהסכם להחליט בין אשכול נהרייה לאשכול באר-שבע?

ארז אלחנן: זה היה בטיוטות שהועברו בין הצדדים.

ארז אלחנן: היה שם סעיף כזה שנתן לאגד להחליט מכאן או מכאן.

ארז אלחנן: זאת אומרת, או מדבשך או מעוקצך.

ארז אלחנן: שני הדברים האלה הם קשים.

ארז אלחנן: למה החלטנו בסוף להשאיר את באר-שבע ולא נהרייה?

ארז אלחנן: בלית ברירה.

ארז אלחנן: כי החלטנו שלא יכול להיות מצב שבין אשקלון לבין אילת אגד נמחקת, לא קיימת.

ארז אלחנן: צריך להבין, סגירת סניף באר-שבע זה גם סגירת סניף ערד שהוא גם כן כבר נשאר כקמצוץ עלוב, ואותו דבר לדימונה.

ארז אלחנן: זה היה באר-שבע, דימונה, ערד, ואגד לא קיים בין אשקלון ובין אילת.

ארז אלחנן: אני חושב שמבחינתנו אסור היה לנו לעשות כזה דבר.

ארז אלחנן: ולכן, לא היתה ברירה וזאת היתה האפשרות היחידה שהיתה כאן.

חמד עמאר: אני מקווה שבסופו של דבר נצליח להשאיר את נהרייה.

ארז אלחנן: אנחנו נשמח מאוד.

חמד עמאר: אם נהרייה נסגר, מה אנחנו עושים עם הנהגים שעובדים בנהרייה?

חמד עמאר: כמזכירות לקחתם את זה בחשבון?

ארז אלחנן: כן.

חמד עמאר: הם לא רוצים לעבור, הם חברים באגד והם עובדים 20 שנה באגד.

חמד עמאר: אלו אנשים מעל גיל 50.

ארז אלחנן: קודם כל, זו תשובה אולי לגבי.

ארז אלחנן: כאן מדובר על חברים.

ארז אלחנן: זה לא עובדים שכירים שיעשו גמר חשבון באגד וילכו.

ארז אלחנן: היום הם עובדים עם התנאים.

ארז אלחנן: אני מניח שגם אתה לא היית רוצה לעבוד בתנאים כמו שמציעות החברות האחרות.

ארז אלחנן: אני לא יודע מי יזכה במכרז, אבל לא היית רוצה לעבוד בתנאים האלה.

ארז אלחנן: לעצם העניין, מה אנחנו עושים באגד בכל המקרים?

ארז אלחנן: כל הסניפים שבהם נסגרו, ונסגרו הרבה מאוד סניפים, אנחנו או מעבירים עבודה או מעבירים את הנהגים לסניפים אחרים שבהם יש עבודה.

ארז אלחנן: כמובן שיש מקומות שבהם זה יותר קל לעשות, וכמובן שכשאתה הולך לקצוות זה הרבה יותר קשה.

ארז אלחנן: אם הגזרה הזאת תישאר וסניף נהרייה ייסגר אז אנחנו נצטרך לתת פתרון לנהגים בסניף נהרייה.

ארז אלחנן: יכול להיות שזה גם יעלה לנו מבחינה כלכלית ויפגע ברווחיות שלנו.

ארז אלחנן: אבל אף נהג לא ייזרק, כל נהג יקבל פתרון.

ארז אלחנן: הוא יהיה פחות נוח מהפתרון שיש להם היום, כי אין ספק שכשהם הם עובדים ליד הבית בעבודה שהם מכירים אותה והם יכולים לעשות אותה בעיניים עצומות יהיה להם יותר קשה כשהם יעברו למקומות אחרים, אם זה סניף קריות או אם גם יעבירו אליהם עבודה שהם יצטרכו לעשות אותה מחוץ למקום שלהם.

ארז אלחנן: אבל לעבודה אגד תדאג להם.

זבן איהאב: השאלה שלי היא אחרת.

זבן איהאב: משרד התחבורה, באמת עם כל הכבוד, הוא לא מתייחס לאוכלוסייה שנפגעת?

זבן איהאב: זאת אומרת, איזה אוכלוסייה נפגעת?

זבן איהאב: האם יש סדר עדיפויות בעניין הזה?

זבן איהאב: הרי ברור מי נפגע פה ואין פה ספק.

זבן איהאב: אנחנו נפגענו בזה, סליחה על הביטוי.

זבן איהאב: אני מוכן לקחת אותך באופן אישי ולארח אותך בצפון.

זבן איהאב: תיקח נהג נהג מנתיב אקספרס ותראה.

חמד עמאר: לא ניכנס לחברות אחרות, בוא נתמקד באגד.

זבן איהאב: סליחה על הביטוי, מאיפה הם באים?

זבן איהאב: הם באים מכיוון הדרום, ואדי-ערה וכל האזור הזה.

זבן איהאב: משכירים להם דירה ובסוף השבוע הם נוסעים.

זבן איהאב: להם אין בעיה לעשות את זה.

זבן איהאב: אבל אני שנותן שמונים יום מילואים בשנה נזרק החוצה או עושה על זה שלוש שעות הלוך חזור.

זבן איהאב: אני לא מבין למה.

זבן איהאב: כל העניין של הווטו של שר התחבורה הוא ממש מקומם.

זבן איהאב: עם כל הכבוד לו, הוא לא התייחס מספיק לעניין הזה.

חמד עמאר: האם יש וטו על קריית שמונה?

גבי נבון: לא ידוע לי שיש וטו כזה.

זבן איהאב: אני מוכן להשמיע לך את שר התחבורה.

חמד עמאר: איך קריית שמונה יצאה?

חמד עמאר: אני שואל עכשיו את משרד התחבורה ואחרי זה נשמע את מזכירות אגד האם היתה החלטה של מזכירות אגד להשאיר את קריית שמונה או היתה החלטה של השר להגיד שקריית שמונה לא יוצאים.

רן שדמי: יצאו עוד קווים.

חמד עמאר: לא, אני שאלתי במיוחד על קריית שמונה.

רן שדמי: זה לא היה אינטגראלי עם האשכול.

רן שדמי: כשמדובר על 25% מפעילות אגד מדובר על קווים נוספים שיוצאים מקריית שמונה לחיפה וכד', דובר גם על האשכול העירוני של קריית שמונה.

רן שדמי: ברגע שירדו קווים מ-25 ל-17 ואגד רצה לחלק את הוצאת הקווים על פני כלל האזורים של אגד אז אגד אמר: תעשו פה.

רן שדמי: היה בסוף משא-ומתן עם פשרה מאוד קשה.

רן שדמי: אני רוצה להגיד משהו לטובת הנהלת אגד בתור אחד שכן השתתף במשא-ומתן.

רן שדמי: אני אומר לכם שהנהלת אגד שישבה מול משרד התחבורה או באוצר נלחמו בשיניים על כל קו.

רן שדמי: כשגדעון מזרחי יושב-ראש מזכירות אגד היה צריך להגיד שהוא מוותר על אשכול הוא לא הצליח להוציא את המילים מהפה.

רן שדמי: זה היה משא-ומתן קשה, אמוציונאלי, מאוד רגיש, באמת באמת, וארוך.

רן שדמי: לקח שנה וחצי בערך לסכם את נושא הקווים.

רן שדמי: למיטב ידיעתי, מזכירות אגד ניסתה לעשות כל מאמץ לחלק את הנטל בין כלל הפעילות שלה.

רן שדמי: אני חושב שעל זה דווקא מגיע לה כל הכבוד ולא להתנגח בה.

רן שדמי: למה זה נשאר בפנים וזה יצא?

רן שדמי: אני לא יודע להגיד על כל קו.

רן שדמי: היו עוד אזורים ש- - -.

רן שדמי: קריית שמונה חיפה גם כן היו בחוץ, כרמיאל יצאה.

רן שדמי: לא יודע, היו כל מיני דברים ש - - -

חמד עמאר: האם היתה התערבות של משרד התחבורה איזה קו אגד יוציא או לא, או שלא היתה התערבות, או שאתה לא יכול לענות?

חמד עמאר: אם יש הקלטה של השר שהוא אומר: אני שם וטו על זה או לא, אני - - -

רן שדמי: אני לא יודע להשיב על זה.

רן שדמי: לא מכיר, לא שמעתי.

רן שדמי: בתור אחד שהיה לא שמעתי את השר אומר לי: זה בפנים וזה לא.

רן שדמי: היתה עבודת מטה שעשה משרד התחבורה.

רן שדמי: הוא אמר: זה ה-25% שאנחנו רוצים להוציא לתחרות.

רן שדמי: זה משתלב עם פעילויות נוספות ואחרות בהתאם למדיניות שלו.

גבי נבון: לא רק אגד יוצא שם עכשיו להפרטה באזור, גם נתיב אקספרס משם יוצאים.

גבי נבון: לקחנו את כל הקווים שם ואיחדנו אותם לאשכול אחד גדול עם מכנה משותף תחבורתי אחד כך שיהיה אשכול אחד שאפשר יהיה לתת שירות לנוסע כמו שצריך ולא קו אחד מכאן או קו אחד מכאן.

גבי נבון: זה ביחד, קווי אגד וקווי קונקס ביחד.

חמד עמאר: האם יש סמכות למשרד התחבורה לבוא ולהגיד: אני את נהרייה נותן וטו, אני לא רוצה שזה יופרט או שאין סמכות למשרד התחבורה?

קריאה: יש, בטח שיש.

חמד עמאר: סליחה, אני מבקש לקבל תשובה ממשרד התחבורה ולא מנהגי אגד.

חמד עמאר: האם יש סמכות או אין סמכות?

חמד עמאר: כי אם יש סמכות אז אנחנו נפנה לשר שישאיר.

גבי נבון: אתה מדבר על להפסיק עכשיו, אחרי שההסכם חתום, ולהפסיק בכלל את המכרז ולעצור אותו?

חמד עמאר: באופן כללי, האם יש סמכות למשרד התחבורה לבוא ולהגיד: את אגד בנהרייה אני לא רוצה להפריט, את קריית שמונה אני לא רוצה להפריט, את באר-שבע אני רוצה להשאיר ולא להפריט?

חמד עמאר: האם יש סמכות?

חמד עמאר: האם הסמכות הזאת הופעלה והיכן היא הופעלה?

מורן מזור: אולי יש סמכות לשנות את ההסכם.

מורן מזור: אני לא יודע לומר מה הסמכות, אבל זה לפתוח את כל ההסכם.

גבי נבון: את כל ההסכם מהתחלה, זה עוד שנתיים משא-ומתן.

מורן מזור: אני גם לא בטוח שהשיקול הזה - - -.

מורן מזור: צריך לחשוב בכל זאת, אני לא רוצה להיכנס לתוך השיקול הזה איפה כן ואיפה לא.

מורן מזור: בסוף יהיה גם מקום מפסיד במקום אחר מבחינת חברי אגד.

מורן מזור: אם זה לא יהיה נהרייה או באר-שבע, ואני לא יודע איזה אשכול יצא או לא יצא, מישהו יפסיד פה.

מורן מזור: אני לא בטוח שזה נכון לחשוב עכשיו איזה אשכול אנחנו עכשיו נוציא במקום האשכול הזה.

גבי נבון: זה לא רק זה.

גבי נבון: ראשית, זה לעצור את התהליך כי אם אנחנו הולכים למשא-ומתן אנחנו עוצרים את התהליך.

גבי נבון: יצא מכרז ה-PQ הגדול הזה וכל המציעים במכרזים כבר רצים לבנקים כדי לבקש הלוואות וכספים כדי להפעיל את האשכולות הגדולים האלה, ואת זה צריך להפסיק.

קריאות: עוד לא פורסם.

גבי נבון: פורסמו שלושה מכרזים.

גבי נבון: במכרז ה-PQ האשכול הזה פורסם.

גבי נבון: האם אתם קראתם מכרז PQ משנת 2010?

גבי נבון: תפתחו אותו ותראו את האשכול בפנים.

קריאה: הוא סותר את עצמו.

קריאה: הוא אומר: ב-2010 המכרז יצא, ה-PQ, כשבעצם הדיון היה רק ב-2011.

רן שדמי: לא, אבל היתה אפשרות או זה או זה.

גבי נבון: ב-2010 הודענו שאנחנו הולכים.

גבי נבון: כתבנו ב-PQ.

גבי נבון: תפתח את ה-PQ ותראה מה כתוב שם.

קריאות: משהו לא מסתדר לנו פה.

קריאות: האם משרד התחבורה והממשלה יכולים לעזור?

קריאות: לא צריך לפגוע במישהו אחר.

חמד עמאר: רק אחד יכול לדבר.

חמד עמאר: אדוני, תציג את עצמך.

פריד סעב: סעב פריד, אני מסניף נהרייה, שלושים שנה.

פריד סעב: אני מטפל בילד נכה צה"ל ממלחמת לבנון השנייה.

פריד סעב: האם אני ואימא שלו נעביר אותו איתי לקריות על מנת לטפל בו?

פריד סעב: ארבעה מהיושבים פה הם ממשפחות שכולות.

פריד סעב: האם נעביר את הקברים שלהם?

פריד סעב: חבר'ה, תתחשבו בנו.

פריד סעב: אנחנו אוכלוסייה מאוד מאוד - - - בג"ץ אמר: אני לא דוחה, אני לא מתערב.

פריד סעב: אני הייתי שם.

פריד סעב: חבריא, אתם לא יודעים מה זה משפחה של נכה צה"ל.

פריד סעב: אני סובל.

פריד סעב: ריבונו של עולם, תתחשבו בנו.

קריאה: חוץ מזה זה היה אגד נגד אגד, המזכירות נגד החברים – אגד צפון.

קריאה: זה לא היה נגד משרד התחבורה.

פריד סעב: חבר'ה, הנהלת אזור הצפון על מנת לשמור על האוכלוסייה החלשה הזאת בצפון בקו נהרייה באה וישבה עם מזכירות אגד.

פריד סעב: הלכו על זה שלא יפריטו את קו נהרייה על מנת לא לפגוע בנו.

פריד סעב: ויתרו על המטרונית כדי שאנחנו נמשיך להתקיים.

פריד סעב: זה מה שהיה, בשבילנו הם ויתרו על המכרז של המטרונית, בשביל האוכלוסייה החלשה הזאת.

פריד סעב: ריבונו של עולם, איפה נלך?

פריד סעב: אף אחד לא יקבל אותנו.

פריד סעב: בוואדי-ערה לא יקבלו אותנו, בחיפה גם לא יקבלו אותנו.

פריד סעב: לא יתנו לנו לקנות דירה בחיפה כי אנחנו אוכלוסייה אחרת, שונה.

פריד סעב: אנחנו נותנים ותורמים למדינה.

פריד סעב: לא נעתיק קברים.

פריד סעב: אני לא אלך עם נכה צה"ל לחיפה, לא יעזור בית-דין.

פריד סעב: אם אני אגיע אפילו לראש הממשלה אני לא אעשה את זה.

פריד סעב: אדוני, תעזור לנו.

פריד סעב: תעזרו לנו עד הסוף.

פריד סעב: ריבונו של עולם, אתם שותפים איתנו יחד לדם, לנשק.

פריד סעב: תעזרו לנו.

פריד סעב: אתם לא יודעים כמה אנחנו סובלים.

פריד סעב: אני לא היחידי, יש הרבה נכים באגד שמטפלים בנכי צה"ל ומשפחות שכולות.

פריד סעב: כשאמרו ל - - - שלוקחים לו את הסניף הוא בכה דמעות.

פריד סעב: לאן הוא ילך עם הקבר של הבן שלו?

פריד סעב: איפה?

פריד סעב: תגידו לי.

פריד סעב: קצת שהמצפון והלב יעבדו קצת.

פריד סעב: מזכירות אגד מוכנה לוותר אם אתם תוותרו גם על האחוז הזה.

פריד סעב: אני בטוח, הם אנשים טובים כמו ההנהלה שלנו בצפון שנתנה את הנשמה בשביל שאנחנו נמשיך להתקיים.

חמד עמאר: מה משקל האשכול הזה מתוך כלל האשכולות?

קריאות: עכו-נהרייה זה אחוז.

קריאות: נהרייה לבד ועכו פחות מאחוז.

חמד עמאר: אני אתן את רשות הדיבור לנהג נוסף, ואחר כך אני רוצה לסכם את הדיון כי אנחנו צריכים להיכנס לדיון אחר.

זאהר סעב: שמי סעב זאהר.

זאהר סעב: לפני שיצאתי לכנסת עם החבר'ה קיבלתי ברכה גם מהחברים הנהגים היהודים שאיתם אנחנו חיים ביחד.

זאהר סעב: הכאב שלנו הוא יחד עם הכאב שלהם.

זאהר סעב: הם הרימו ידיים, לא יכולים.

זאהר סעב: תצילו אותנו.

זאהר סעב: הם ביקשו מאיתנו ואני מבקש מכם להציל אותנו.

זאהר סעב: הבחור הזה מהמזכירות אומר לכם: זה אתם, זה לא המזכירות של אגד.

זאהר סעב: תעזרו לנו בקווים, תעזרו לנו את נהרייה.

זאהר סעב: אני לא יודע מה להגיד לך.

זאהר סעב: בוא תראה מה הולך בחברות האחרות, אבל זה לא מעניין אותי.

זאהר סעב: רק אגד מעניין אותי.

חמד עמאר: תודה רבה.

חמד עמאר: אני מסכם את הדיון.

חמד עמאר: אני יודע שזה נושא מאוד מאוד רגיש ומאוד קשה.

חמד עמאר: שמעתי את הנהגים ואני יודע שהם מדברים מדם ליבם.

חמד עמאר: אני יודע ומכיר את הקשיים שיהיו להם.

חמד עמאר: לכן, כוועדה אני קורא למשרד התחבורה ולממשלת ישראל לשקול את זה שנית ולקחת בחשבון את המצב הביטחוני בצפון ואת ההוכחה שהוכיחה את עצמה חברת אגד בכל המצבים הקשים של מדינת ישראל, ולשקול להשאיר את סניף נהרייה.

חמד עמאר: שנית, לקחת בחשבון גם את זה שהנהגים באים מאוכלוסייה מיוחדת.

חמד עמאר: רוב הנהגים שם הם בני העדה הדרוזית וזה לא מהיום.

חמד עמאר: כל אחד ואחד במדינת ישראל יודע שבני העדה לא עוזבים את היישוב שלהם ולא עוברים למקומות אחרים בגלל הצביון המיוחד של העדה והחיים המיוחדים שהיא חיה בתוך תוכה ובתוך עצמה.

חמד עמאר: אני קורא למזכירות אגד גם לשקול להשאיר את סניף נהרייה ובמקום זה לחשוב על הוצאת סניף אחר.

חמד עמאר: אני גם מבקש לקבל את ההסכם כי לפי מה שאני קיבלתי ליד רשום שם באופן ברור שסניף נהרייה נשאר עם סניף קריית שמונה.

חמד עמאר: לכן, אני רוצה לראות את זה.

חמד עמאר: תודה רבה לכולם ושיהיה לכם יום טוב.

קריאות: תודה רבה.